Unni Lindell

Unni Maria Lindell (født 1957) er en norsk forfatter, tidligere journalist og hun har i tillegg oversatt diverse barnebøker fra fransk (Babar-serien) og fra svensk, bla (I magen bor en baby) og en serie. Hun er mest kjent som forfatter av kriminalromaner, barnelitteratur, og ungdomslitteratur. Lindell har (2025) skrevet 99 bøker og solgt over 8 millioner bøker, oversatt til drøyt 20 språk, og seks kriminalromaner er filmatisert. Unni Lindell er ikke minst kjent for kriminalromanene om førstebetjent Cato Isaksen og Marian Dahle. Lydia Winther, kalt Snø er den nye etterforskeren i de siste krimromanene.

 Familiebakgrunn 
Moren Kari Christiansen kom fra Stavanger og faren, ingeniør Leif Wilhelm Lindell, var fra Skui i Bærum. Hennes oldefar, hjulmaker Carl Wilhelm Theodor Lindell, var gruvearbeidersønn fra Gryt i Östergötlands län i Sverige og ble valgt inn i Bærum herredsstyre for Arbeiderpartiet i 1913. Han ble senere kommunist.Hvem tror du at du er (NRK1, 30. januar 2011)

 Virke som forfatter 
Lindell gikk på Valler videregående skole i Bærum. Hun er journalist og jobbet som det fra 1979 til 1987. Hun startet med å sende inn små dikt til ukeblader før hun i 1986 debuterte med ungdomsromanen Den grønne dagen. Siden har hun utgitt en diktsamling, en rekke kriminalromaner, noveller humorbøker samt barne- og ungdomslitteratur. Hun har også skrevet for Barne-TV- NRK. Mest kjent er hun nok for de ti kriminalromanene om førstebetjent Cato Isaksen. Hennes siste krimbok, Jeg vet hvor du bor, utkom i 2016. Det er den første med Marian Dahle som hovedperson. Bok to om henne, Dronen, ble utgitt høsten 2018. Barneboka Kjærestehjerte utkom i 2017, som syvende bok i serien om Ella. Disse barnebøkene har et opplag på  eksemplarer. Bøkene hennes er oversatt til mer enn 20 språk. Seks av hennes krimbøker er også filmatisert i 18 episoder for TV, med Reidar Sørensen i hovedrollen som Cato Isaksen. Disse er også vist i Danmark, Sverige og Tyskland. Temaene Lindell tar opp er gjerne nære og hentet fra hverdagslivet.

Lindell har i tillegg utgitt fjorten samlinger med perler fra barnemunn, dikt, noveller samt bøker for barn og ungdom og har skrevet bøker sammen med Fredrik Skavlan, Mark Levengood og Anne B. Ragde. Hun har mottatt flere priser for sitt forfatterskap.

 Bibliografi 

 Den grønne dagen – ungdomsroman (1986)
 Kongen er pappaen til to tvillinger som heter Gro og Kåre – humor (1987)
 Hemmeligheten i sirkuset – barnebok (1988) 
 Henrik Vipsen og hans bifokale onkel som er født i fiskebollens tegn – humor (1988) 
 Bursdag – idebok (1989)
 Fire dager til fullmåne – barnebok (1990) 
 Vi lager jul – idebok (1990)
 Gamle damer legger ikke egg  – humor (1991) (illustrert av Inge Grødum)
 Annas barn – ungdomsroman (1991) - ny utgave 2005: Anna + Didrik = Baby
 Fuglefangeren – ungdomsroman (1992)
 Skjelettet er et stativ som man kan henge fra seg kroppen på – humor (1992)
 Rosamunde Harpiks, den lille heksen med de store ørene  – barnebok (1993)
 Norges første statsminister het Tor med hammeren – humor (1993)
 En grusom kvinnes bekjennelser – noveller (1993)
 Sugemerket – ungdomsroman (1994)
 Alene hjemme – lettlestbok (1994)
 Den store Sesamboka(Sesam stasjon) 1994)
 To fruer i en smekk – humor (1995) (sammen med Anne Birkefeldt Ragde)
 Jens Bånn, den lille spionen – barnebok (1995) 
 Min fars kjole er rød som reven – dikt (1995)
 Grisen er dekket av svinepels – (1996) (illustrert av Eldbjørg Ribe)

 Året rundt med Sesam Stasjon, flere bidragsytere, (1996)

 Det er alltid for tidlig å stå opp. Libresser, første bind – humor (1996) (sammen med Anne Birkefeldt Ragde)
 Slangebæreren – kriminalroman (1996), filmatisert
 Jesus gikk på vannet fordi han ikke ville bli våt på beina – humor (1997) (illustrert av Eldbjørg Ribe)
 Den lille dameboken. Libresser i utvalg – humor (1997) (sammen med Anne Birkefeldt Ragde)
 Regjeringen bestemmer hvordan været skal bli – humor (1998) (illustrert av Inge Grødum)
 Måneorkesteret – roman (1998)
 Sjefen bestemmer over Gud og Hermann! – humor (1999) (illustrert av Eldbjørg Ribe)
 Pinocchios nye reise – barnebok (1999) (illustrert av Akin Düzakin)
 Drømmefangeren – kriminalroman (1999), filmatisert
 Sørgekåpen – kriminalroman (2000), filmatisert
 Å være engel er et typisk kvinneyrke – humor (2000) (illustrert av Eldbjørg Ribe)
 En familie består av 4 hoder, 8 armer og 8 bein – humor (2001) (illustrert av Mai Lindberg
 Prinsesser er rosa om dagen og sorte om natten – humor (2002) (illustrert av Mai Lindberg)
 Nattsøsteren – kriminalroman (2002), filmatisert
 I Afrika er snøen svart – humor (2003) (illustrert av Bo Gaustad)
 Pass opp! Her kommer Gud og hun er en katt – foto/prosa (2003) (foto ved Nina Reistad)
 Rødhette – kriminalroman (2004)
 Kjære Gud jeg har det godt har du noe ull – humor (2005) (sammen med Mark Levengood, illustrert av Christina Alvner)
 Orkestergraven – kriminalroman (2005), filmatisert
 Krokodiller snakker ikke norsk – barnesitater (2006)
 Honningfellen – kriminalroman (2007) Filmatisert i 2008 med Per Olav Sørensen regi
 To fruer i én smekk – rir igjen – Humor (2007) (sammen med Anne B. Ragde)
 Kyss meg på tirsdag – barnebok (2007)
 Kjærligheten, havet og døden. Med Mark Levengood
 Elsker deg av hele mitt jærte – barnebok (2008)
 Mørkemannen – kriminalroman  (2008)
 Nifse Nella og nattskolen – barnebok (2008) (illustrert av Fredrik Skavlan)
 Stand-up katter med Tine Kjær (2008)
 Rødt for kjærlighet – barnebok (2009)
 Nifse Nella og syvstjernen – barnebok (2009) (illustrert av Fredrik Skavlan)
 Nifse Nella og vintersirkuset – barnebok (2009) (illustrert av Fredrik Skavlan)
Det er fred på do- barneintervjubok til inntekt for Redd Barna
 Sukkerdøden – kriminalroman  (2010)
 Nifse Nella og jordbærgiften – barnebok (2010) (illustrert av Fredrik Skavlan)
 Kjæresten om natten – barnebok (2011)
 Djevelkysset – kriminalroman (2012)
 Nifse Nella og frihetsgudinnens hemmelighet – barnebok (2011) (illustrert av Fredrik Skavlan)
 Brudekisten – kriminalroman (2014)
 Den store barnesitatboka ( 2015)
 'Forelska forever – barnebok (2013)
 Love, du liksom – barnebok (2014)
 Min mor har en saks i ryggen, nobeller (2015)
 Jeg vet hvor du bor – kriminalroman (2016)
 Rødhette og Ulvhild på kjøpesenteret – barnebok 2016
 Kjærestehjerte – barnebok (2017)
 Knut Nobody's baby – biografi (2017)
 Dronen - kriminalroman (2018)
 Kyssefabrikken barnebok (2019)
 Julestjerner m Anne B Ragde (2019)
 Juleengler m Anne B Ragde julehefte ( 2020)
 Nabovarsel- kriminalroman (2020)
 Det er ti kuer i Horten, barneintervjubok om korona (2021)
 Juledamer, m Anne B Ragde, julehefte (2021)
 Fremmedlegeme-kriminalroman (2022)
 Julefruer med Anne B. Ragde (2023)
 Ella + Marek = sant  (2023)
 Dukken i tauet, krim (2024)

 Bøker med Cato Isaksen som hovedperson 
 Slangebæreren (1996)
 Drømmefangeren (1999)
 Sørgekåpen (2000)
 Nattsøsteren (2003)
 Orkestergraven (2005)
 Honningfellen (2007)
 Mørkemannen (2008)
 Sukkerdøden (2010)
 Djevelkysset (2012)
 Brudekisten (2014)

 Bøker med Marian Dahle som hovedperson 
 Jeg vet hvor du bor (2016)
 Dronen (2018) 

 Bøker med Lydia «Snø» Winther som hovedperson 
 Nabovarsel (2020)
 Fremmedlegeme (2022)
 Dukken i tauet (2024)

 Priser 
 Norges beste ungdomsbokforfatter – kåret av Ungdomsbokklubbens medlemmer for Annas barn (utgitt i 1991)
 Vinner av Cappelens romankonkurranse, med Fuglefangeren, 1992
 Kritikerprisen for årets beste barne- eller ungdomsbok 1994, for Sugemerket
 Mads Wiel Nygaards legat 1998, for Måneorkesteret
 Rivertonprisen 1999, for Drømmefangeren
 Rivertonprisen 2019, for Dronen

 Referanser 

 Kilder 
 Presentasjon av Unni Lindell i Forfatterkatalogen på Forfattersentrums nettsider

 Eksterne lenker 



  NRK: Lydfiler med Unni Lindell
  Unni Lindell i NRK Forfatter
  Unni Lindell hos Aschehoug 
  Digitaliserte bøker av Unni Lindell i Nasjonalbiblioteket.

Kategori:Norske forfattere
Kategori:Norske barnebokforfattere
Kategori:Norske romanforfattere
Kategori:Norske krimforfattere
Kategori:Norske forfattere av ungdomsbøker
Kategori:Norske humorister
Kategori:Vinnere av Rivertonprisen
Kategori:Personer fra Oslo